කිරුළපන සිරි ඇලන් මැතිනියාරාමයේ අභිනවයෙන් ඉදිකළ ආවාස මන්දිරය ඇතුළු පරිශ්‍රයන් විවෘත කිරීම වෙනුවෙන් පැවැත්වුණු දානමය පුණ්‍යකර්මයට ජනාධිපති ගෝඨාභය රාජපක්ෂ  අද පස්වරුවේ සහභාගී වුණා.ආගමික වතාවත්වල නිරත වූ ජනාධිපතිවරයා එහිදී ආශීර්වාද පුණ්‍යකර්මයකටද එක්වුණා.කිරුළපන සිරි ඇලන් මැතිණියාරාමයේ අභිනවයෙන් ඉදිකළ දාන ශාලාව,ගිනිහල්ගෙය, ආවාස මන්දිරය සහ සක්මන් භාවනා උද්‍යානය විවෘත කිරීම වෙනුවෙන් දානමය පිංකමක් අද පස්වරුවේ පැවැත්වුණේ ජනාධිපති ගෝඨාභය රාජපක්ෂ සහභාගීත්වයෙන්.විහාරස්ථානයට පැමිණි ජනාධිපති ගෝඨාභය රාජපක්ෂ මහතා පළමුව ආගමික වතාවත්වල නිරත වුණා.අදට යෙදී ඇති පූජ්‍ය උඩුවේ ධම්මාලෝක හිමියන්ගේ ජන්ම දිනය සහ හෙට දිනයට යෙදී ඇති උන්වහන්සේගේ මැණියන්ගේ ජන්ම දිනයට සමගාමීව ආශීර්වාද පිංකමක්ද අද පස්වරුවේ පැවැත්වුණා.